**JELGAVAS VALSTSPILSĒTAS PAŠVALDĪBAS 2022. GADA 25. AUGUSTA SAISTOŠO NOTEIKUMU NR.22-26**

**“GROZĪJUMS JELGAVAS PILSĒTAS PAŠVALDĪBAS 2015. GADA 12. NOVEMBRA SAISTOŠAJOS NOTEIKUMOS NR.21-20 “BRĪVPRĀTĪGĀS INICIATĪVAS PABALSTI JELGAVAS VALSTSPILSĒTAS PAŠVALDĪBĀ”” PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| **1.Īss projekta satura izklāsts** | Saistošie noteikumi  (turpmāk - noteikumi) tiek izdoti, lai precizētu kārtību, kādā saņem brīvprātīgās iniciatīvās pabalstu ēdināšanas pakalpojuma apmaksai vispārējās izglītības iestādē izglītojamais no daudzbērnu ģimenes.Pabalstu ēdināšanas pakalpojuma apmaksai kārtējā mācību gadā vispārējās izglītības iestādē par faktiski saņemto ēdināšanas pakalpojumu izglītojamajam no daudzbērnu ģimenes piešķir 100 % apmērā no apstiprinātā Jelgavas valstspilsētas pašvaldības iestādes "Jelgavas izglītības pārvalde" vai citas pašvaldības ēdināšanas pakalpojuma maksas apmērā. Jelgavas valstspilsētas pašvaldībā dzīvesvietu deklarētiem bērniem no daudzbērnu ģimenēm ir nodrošināta iespēja saņemt ēdināšanas pakalpojumu citu pašvaldību vispārējās izglītības iestādēs. |
| **2.Projekta nepieciešamības pamatojums** | Noteikumi ir nepieciešami, lai precizētu kārtību, kādā saņem brīvprātīgās iniciatīvas pabalstu ēdināšanas pakalpojuma apmaksai vispārējās izglītības iestādē izglītojamais no daudzbērnu ģimenes.Lai administrētu minēto pabalstu, ir nepieciešams precizēt, institūciju, kura apstiprina ēdināšanas pakalpojuma cenu Jelgavas valstspilsētas pašvaldības un citu pašvaldību vispārējās izglītības iestādēs. |
| **3.Informācija par plānoto projekta ietekmi uz pašvaldības budžetu** | Noteikumu izpildei ir nepieciešami papildu naudas līdzekļi Jelgavas valstspilsētas pašvaldības iestādes “Jelgavas sociālo lietu pārvalde” 2022. gada budžetā. Uz 31.05.2022. izglītojamo skaits no daudzbērnu ģimenēm, kuri saņēma pabalstu ēdināšanas pakalpojuma apmaksai vispārējās izglītības iestādē - 979 personas. Tiek prognozēts, ka no 01.09.2022. līdz 31.12.2022. minēto pabalstu nodrošināšanai ir nepieciešams papildu finansējums 43076,00 *euro* apmērā (979 izglītojamie no daudzbērnu ģimenēm x 11,00 *euro* mēnesī (palielinājums par ēdināšanas pakalpojuma apmaksu mēnesī vidēji) vienai personai x 4 mēneši laika periodā no 01.09.2022. līdz 31.12.2022.). |
| **4.Informācija par plānoto projekta ietekmi uz uzņēmējdarbības vidi pašvaldības teritorijā** | Nav. |
| **5.Informācija par plānoto projekta ietekmi uz administratīvajām procedūrām** | Nav. |
| **6.Informācija par konsultācijām ar privātpersonām** | Ir bijušas. |

Jelgavas valstspilsētas domes priekšsēdētājs A.Rāviņš